Denne bolig er endnu bedre, end billederne viser. Vi havde et legendarisk ophold deroppe i bjergene. Du har sol fra morgen til aften på terassen, en skøn palme i haven og udsigt over bjergene og havet. Ghökhan, som var vært for os, var helt helt fantastisk: Hjælpsom, sød og betænksom. Han kom og hjalp os inden for få minutter, da strømmen gik. Vi var der to par med små babyer, hvilket fungerede fint for os, selvom man skal være opmærksom på, at der er en del trapper udenfor, hvilket kan gøre det lidt besværligt med klapvogn/barnevogn. For os fungerede det helt fint alligevel. Man kan gå til stranden (20 minutter) og resturanterne på promenaden, men man skal have gode gåben op ad bjerget - hvert fald med klapvogn :). Boligen er hyggeligt indrettet og føles hjemmelig. Køkkenet har alt, hvad man skal bruge. Tak for et helt fantastisk ophold!!